הבירה המנהלית החדשה (מצרים)

הבירה המנהלית החדשה (בערבית: العاصمة الإدارية الجديدة; בתרגום מילולי: בירת המינהל החדשה) הוא פרויקט רחב היקף שהוכרז על ידי שר הבינוי של מצרים מוסטפא מדבולי בכנס לפיתוח כלכלי של מצרים ב־13 במרץ 2015<ref name="джазира"></ref>. עיר הבירה נחשבת לאחת התוכניות והפרויקטים לפיתוח כלכלי, המהווה חלק מיוזמה גדולה יותר הנקראת חזון מצרים 2030<ref></ref><ref></ref>.

עד 2020 צפויה הייתה אוכלוסיית הבירה החדשה להגיע לחמישה מיליון איש אך תחזיות אלה לא התממשו<ref>[http://ria.ru/world/20150313/1052499055.html#ixzz3UY9zeNaY Власти Египта планируют построить новую административную столицу]</ref>.

== גאוגרפיה ==
העיר החדשה ממוקמת מזרחית לקהיר (20 ק"מ מזרחית לפרבריה המזרחיים של קהיר החדשה) ובסביבה הקרובה לכביש הטבעת השנייה באזור הלא מפותח כרגע עד נמל סואץ<ref name="BBC"></ref><ref></ref>.

== אקלים ==
הבירה העתידית תמוקם בקו רוחב של כ־30 מעלות צפונית לקו המשווה בגבול הדרומי של האזור הסובטרופי. החורף במחוז קהיר, בה תהיה העיר ממוקמת, חם, הקיץ חם מאוד, הטמפרטורה לרוב עולה על C° 40. בימי החורף הטמפרטורה בדרך כלל עולה על C° 20, בלילה היא מתקררת יותר עד C° 10, בכמה לילות - עד C° 5, ומדי פעם יש כפור אדמה. משקעים באזור זה הם נדירים ביותר (האקלים צחיח). הסיבה היא הקרבה למדבר סהרה.
== מיזמים גדולים ==
הפרויקט כולל את שני האזורים של רובע מוחמד בן זייד צפון, מרכז הכנסים, אולם תערוכה ורובע הממשלה (שכולל 18 בנייני ממשל, האוקטגון, מבנה לפרלמנט, מבנה לקרן הנשיאות ובניין למועצת השרים), שכונת מגורים, רובע רפואי, מתחם הספורט ופארק הנהר הירוק באורך 35 ק"מ ובשטח של מעל ל־10 קמ"ר.
===תחבורה ותקשורת ===
ניתן להגיע לאתר הפרויקט באמצעות כביש סואץ, ומשם לכביש ג'נדאלי-2 עד לכביש מוחמד בן זייד. מתוכננת הקמת קו רכבת המקושר לרשת הרכבות המצרית. כמו כן מתוכנן פרויקט רכבת חשמלית לקישור בין העיר לקהיר. בנוסף, נסלל כביש באורך של 194 ק"מ, במטרה ליצור צירי פיתוח חדשים. כמו גם שדה התעופה הבינלאומי החדש "נמל התעופה הבינלאומי קפיטל", נפתח ב-2019 ומשרת את העיר מאז פתיחתו הרשמית ב-2020.

===אנרגיה ===
תחנת כוח בהספק ייצור של 4,800 מגה ואט נמצאת בבנייה שתהיה מוזנת בצינור גז טבעי.

===רובע פיננסי וגורדי שחקים ===
החברה הסינית, "CSCEC" (תאגיד הנדסת הבניין הממשלתי של סין), בונה את "המגדל האייקוני", גורד השחקים הגדול באפריקה, שגובהו 345 מטר, ולצידו נבנים 12 מתחמי מסחר, חמישה בנייני דירות ושני מלונות. בנוסף מתוכנן להיבנות עד שנת 2030, גורד השחקים "אובליסק הבירה" שתוכנן על ידי חברת התכנון המצרית, IDIA. המגדל החדש יתנשא לגובה של כ־1,000 מטר - מה שיקנה לו עם השלמת בנייתו את תואר "המגדל הגבוה בעולם".

== היסטוריה ==
=== הקמת העיר ===
ב־13 במרץ 2015, הודיע שר הבינוי המצרי מוסטפא מדבולי, בכנס לפיתוח כלכלי של מצרים, על הכנות לבניית בירת מצרים החדשה. העיר החדשה תהיה ממוקמת מזרחית לקהיר (20 ק"מ מזרחית לפרבריה המזרחיים של קהיר החדשה) ותשתרע עד לתעלת סואץ ותוכל להתחרות במרכזים העסקיים המפורסמים ביותר בעולם. עלות הפרויקט מוערכת בכ־45 מיליארד דולר. על פי התוכניות, העיר חסרת השם תהפוך לבירה המינהלית והפיננסית החדשה של מצרים, מיקומם של משרדי הממשלה והמחלקות העיקריות. יוקם מתחם של מוסדות ממשלה, ארמונות פרלמנטריים ונשיאותיים, וכן רובע דיפלומטי בו ימוקמו שגרירויות זרות. בשטח הכולל של כ־700 קמ"ר יתגוררו עד חמישה מיליון איש. כמו כן, מתוכנן להקים את הפארק הגדול בעולם - "גדול פי ארבעה מדיסנילנד בקליפורניה", להקצות כ־90 קמ"ר ל"חוות סולאריות" - תחנות כוח שמקבלות אנרגיה מקרינת השמש ולבנות נמל תעופה בינלאומי חדש<ref>[http://www.mk.ru/politics/2015/03/15/chem-proslavitsya-novaya-stolica-egipta-krupneyshiy-v-mire-park-i-solnechnye-fermy.html?google_editors_picks=true Чем прославится новая столица Египта: крупнейший в мире парк и «солнечные фермы»]</ref>.

הבירה החדשה תחובר לקהיר באמצעות רשת רכבות, נמל תעופה משלה. יוקמו מלונות גורדי שחקים עם 40 אלף חדרים ו־25 מגדלים למגורים.

=== הסיבות להעברת הבירה ===
העברת הבירה מקהיר לעיר שנבנתה במיוחד למטרות אלה, לכיוון תעלת סואץ, קשורה לאכלוס יתר של המטרופולין בן העשרים מיליון תושבים, שמספר התושבים בה, על פי שר הבינוי מוסטפא מדבולי, יוכפל בתוך 40 שנה<ref name="РТ">[http://russian.rt.com/article/79490 Египет и ОАЭ подписали соглашение о строительстве новой египетской столицы]</ref>.

=== בנייה ===
[[קתדרלת המולד של ישו]]
[[מסגד אל-פתאח אל-עלים]]
ב־14 במרץ 2015 חתמו ממשלת מצרים ותאגיד ההשקעות במפרץ (Gulf Investment Сorporation) של איחוד האמירויות הערביות על הסכם לבניית הבירה המנהלית החדשה של מצרים. עלות השלב הראשון של הפרויקט יסתכם ב־45 מיליארד דולר, ועל פי התוכניות של הממשלה המצרית תיושם בתוך שבע שנים<ref>[http://ria.ru/world/20150314/1052550831.html#ixzz3UYD2IfFh Египет подписал соглашение с ОАЭ о строительстве новой столицы страны]</ref>. מספר ימים לאחר מכן החל הצבא המצרי לבנות כביש המחבר בין קהיר לבירה החדשה<ref>[http://lenta.ru/news/2015/03/14/egypt/ Власти Египта решили построить новую столицу]</ref>.

הקמת העיר אמורה הייתה להתבצע עד 2020, כאשר לאחר סיום הבנייה הממשל הנשיאותי, משרדי הממשלה, הפרלמנט, השגרירויות והנציגויות הדיפלומטיות יעברו<ref>[http://www.abc.net.au/news/2015-03-14/egyptian-government-reveals-plans-to-build-new-capital/6320144 Egyptian government reveals plans to build new capital city east of Cairo]</ref>. בתחילת יוני 2015 הודה שר השיכון מוסטפא מדבולי כי קשיים רבים התעוררו במשא ומתן עם משקיעים<ref></ref>.

ב־10 ביולי 2015, קיבל הפרויקט מימון ראשון בסכום של 5 מיליארד לירות מצריות<ref>[http://ru.egyptian.today/economics/1096-22-56-04.html На новую столицу Египта выделено пять миллиардов фунтов]</ref>.

בינואר 2016 הוכרז על חוזה של 2.7 מיליארד דולר בין תאגיד הנדסת הבניין הממשלתי של סין (CSCEC) לבין מצרים להקמת מתקני תשתית. על פי ההסכם, בתוך שלוש שנים, CSCEC תבנה בניין פרלמנט, מרכז ועידות ארצי, מבני מנהלה ל־12 מחלקות ממשלה וקמפוס תערוכה בבירה המצרית החדשה<ref></ref>.

גל ההתיישבות הראשון צפוי היה כבר באמצע 2018. משרדים, סוכנויות ממשלתיות ולשכת הנשיאות תוכננו לעבור לשם בסוף 2018.

ביום שני בערב, 14 במאי 2018, אירע פיצוץ שהרג ארבעה־עשר עובדים ופצעו אחרים במהלך חפירות. סיבת הפיצוץ הייתה מוקש שהיה קבור במדבר.
בליל 6–7 בינואר 2018, הפטריארך של הכנסייה האורתודוקסית הקופטית, תיאודור השני, חנך את הכנסייה הנוצרית הגדולה ביותר במזרח התיכון - קתדרלת המולד של ישו, שתוכננה עבור 8,000 מאמינים<ref></ref>.
בינואר 2019, חנך נשיא מצרים עבד אל-פתאח א-סיסי את מסגד אל-פתאח אל-עלים, ב-2022 הסתיימה הבנייה של מרכז התרבות האסלאמי של מצרים, המסגד הגדול ביותר במצרים, עם יכולת להכיל כ-120,000 מתפללים

לפי דובר המיזם להקמת הבירה החדשה, במרץ 2021 עמד שיעור השלמת הפרויקטים השונים ברחבי העיר, על 60 אחוזים<ref></ref>.

== ביקורת ==
הפרויקט זכה ללעג במהרה והוגדר כ"כפר פוטיומקין" וספג ביקורת על כך שהבנייה אינה מציאותית ויש להקדיש את כל מקורות המימון לפתרון בעיות הערים המצריות הקיימות, ועל כך שהעם המצרי לא קיבל מידע על הפרויקט ולא התקיימה התייעצות או משאל עם להעברת עיר הבירה<ref></ref><ref></ref><ref></ref>.

== ראו גם ==
* אל-עמארנה
* ערי בירה
== קישורים חיצוניים ==

* 
* 

== הערות שוליים ==

*
קטגוריה:מצרים: ערים
קטגוריה:אפריקה: ערים מתוכננות
קטגוריה:יישובים שהוקמו במאה ה-21
קטגוריה:יישובים שהוקמו ב-2015
קטגוריה:מגה-פרויקטים